Ministère de l'agriculture, de la viticulture et du développement rural
De Ministère fir Landwirtschaft, Wäibau a ländlech Entwécklung, dacks just Landwirtschaftsministère genannt, offiziell Ministère de l'agriculture, de la viticulture et du développement rural ass e Ministère zu Lëtzebuerg dee sech ëm d'Liewensmëttelproduktioun an der Landwirtschaft, dem Wäibau an dem Gaardebau, ëm d'Aspekter vun der Liewensmëttelsécherheet am Zesummenhang mat der Primärproduktioun an ëm d'ländlech Entwécklung këmmert.

Allgemenges 
De Landwirtschaftsministère kuckt ë. a. fir déi national Strategie fir den Agrarsecteur, den Ëmwelt- an Déiereschutz, d'Qualitéit vun de Produkter an den Aarbechtsplazen an enger ausgeglachener Raumuerdnung ëmzesetzen.

Kompetenz vum Ministère 
D'Servicer a Verwaltungen déi ënnert d'Kompetenz vum Landwirtschaftsministère falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.:

 Administration des services techniques de l'agriculture,
 Service météorologique pour le secteur agricole,
 Service d'économie rurale,
 Administration des services vétérinaires,
 Laboratoire de médecine vétérinaire,
 Office national du remembrement,
 Landwirtschaftskummer,
 Lëtzebuerger Wäibauinstitut,
 Laboratoire œnologique,
 Fonds de solidarité viticole.

Kuckt och 

 Regierung (Lëtzebuerg)
 Lëscht vun de lëtzebuergesche Landwirtschaftsministeren

Um Spaweck 

 De Ministère op gouvernement.lu, der Websäit vun der Regierung

Ministèren zu Lëtzebuerg